एसओ बिथरी चैनपुर कृष्ण गोपाल शर्मा ने बताया कि चार दिन पहले रामगंगा नगर कॉलोनी में चोरी के सामान का बंटवारा करते हुए पांच चोर पकड़े गए थे। पूछताछ में पता लगा कि ये पांचों कूड़ा बीनने, कबाड़ बेचने और घर-घर जाकर जूता पॉलिश करने का काम करते थे। पूरे दिन रेकी करके बंद मकानों की तलाश करते थे। रात में दो से चार बजे के बीच वे चोरी की घटना को अंजाम देते थे। उनके पास से खुशबू एन्क्लेव में हुई चोरी का सामान भी बरामद हुए थे।